**Ivan Dodig** (Mostar, 2. listopada 1985.), hrvatski je tenisač. Počeo je igrati s osam godina, a profesionalno se tenisom bavi od 2004. godine. Uživa u glazbi, filmovima, video igrama, a od ostalih sportova rekreativno igra stolni tenis. Kroz djetinjstvo idol mu je bio Goran Ivanišević. Najviše voli igrati na tvrdim podlogama, a najboljim vlastitim udarcem smatra svoj as servis. Trenira u Gerry Weber Breakpoint Team u Halle, Njemačka s trenerom Martinom Stepanekom. Član je hrvatske teniske reprezentacije u Davis Cupu.

ATP karijera
------------

### 2008.

Ostvaruje svoj prvi nastup na nekom od ATP turnira. Prošavši uspješno kvalifikacije u Marseilleu, plasira se u glavni turnir, gdje u prvom kolu gubi od 3. nositelja Novaka Đokovića. Godinu završava na 422. mjestu ATP ljestvice.

### 2009.

Ostvaruje svoje prvo četvrtfinale na ATP turnirima. Na Zagreb Indoorsu prolazi kvalifikacije, i u prvom kolu pobjeđuje Igora Andreeva, zatim u drugom kolu Ernesta Gulbisa, ali u četvrtfinalu gubi od sunarodnjaka i kasnijeg finaliste Marija Ančića. Na Chellenger turnirima osvaja Sarajevo pobijedivši u finalu Dominika Mefferta, te gubi dva finala, u Ostravi od Jana Hajeka i u Koldingu od Alexa Bogdanovića. Godinu završava na 180. mjestu ATP ljestvice.

### 2010.

Prvi put u karijeri ostvaruje proboj u prvih 100 najboljih tenisača. Njegov drugi četvrtfinale karijere dolazi na ATP turniru u Stockholmu (poraz od Ivana Ljubičića). Tijekom sezone kao kvalifikant uspijeva se kvalificirati za glavne turnire pet puta, uključujući i Australian Open, Wimbledon i US Open, dosegnuvši drugo kolo svaki put. Najveću pobjedu u sezoni, ali i u dotadašnjoj karijeri, ostvaruje na Australian Openu, gdje pobjeđuje broj 23 Juana Carlosa Ferrera u pet setova, prije nego što izgubi u 2. kolu od Stefana Koubeka. Na Challenger turnirima, ostvaruje 19-12 u pobjedama, osvojivši pritom naslov na Astana-2 turniru (Igor Kunitsyn) u studenom i finale u Ostravi (Lukáš Rosol) u svibnju. Godinu završava na 88. mjestu ATP ljestvice s omjerom pobjeda 8-7 i zaradom od 189.953 dolara.

### 2011.

Prvi put ostvaruje plasman u prvih 50 zahvaljujući prvom osvojenom ATP turniru u karijeri. U finalu Zagreb Indoorsa pobjeđuje kvalifikanta Michaela Berrera. U sezoni ostvaruje 26 pobjeda, 18 više nego u prethodnoj godini. U lipnju u Nizozemskoj igra svoje prvo finale na turniru koji se igra na travi u UNICEF Open,'s-Hertogenbosch. Finale gubi od Dmitrija Tursunova. U travnju ostvaruje polufinale na zemljanom turniru u Barceloni (poraz od Rafaela Nadala). U veljači u Delray Beachu u četvrtfinalu gubi od Janka Tipsarevića. Najbolji Grand Slam rezultat je bio 2. kolo na Australian Openu (poraz od kasnijeg ukupnog pobjednika Novaka Đokovića u 4 seta - jedini igrač koji je uspio uzeti set Srbinu). Protiv Top 10 igrača ostvaruje omjer od 2-7 u pobjedama. Uspijeva pobijediti broj 5 Robina Soderlinga u Barceloni i broj 2 Rafaela Nadala u Montrealu. Na tvrdoj podlozi ostvaruje omjer pobjeda/poraza od 17-16, 5-3 na travi i 4-6 na zemlji. Godinu završava na 36. mjestu ATP ljestvice, te ostvaruje zaradu od 645.735 dolara.

ATP statistika
--------------

### Pojedinačno: 2 (1:1)

| Legenda |
| --- |
| Grand Slam turniri (0:0) |
| ATP World Tour Finala (0:0) |
| ATP World Tour Masters 1000 (0:0) |
| ATP World Tour 500 Serija (0:0) |
| ATP World Tour 250 Serija (1:1) |

| Ishod | Rb. | Datum | Turnir | Podloga | Finalist | Rezultat |
| --- | --- | --- | --- | --- | --- | --- |
| pobjeda | 1. | 6. veljače 2011. | Hrvatska Zagreb Indoors, Hrvatska | tvrda (dvorana) | Njemačka Michael Berrer | 6:3, 6:4 |
| poraz | 1. | 18. lipnja 2011. | Nizozemska s-Hertogenbosch, Nizozemska | trava | Rusija Dmitrij Tursunov | 3:6, 2:6 |

### Parovi: 2 (0:2)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Legenda |
| --- |
| Grand Slam turniri (0:0) |
| ATP World Tour Finala (0:0) |
| ATP World Tour Masters 1000 (0:0) |
| ATP World Tour 500 Serija (0:1) |
| ATP World Tour 250 Serija (0:1) |

 | 

| Naslovi |
| --- |
| tvrda podloga (0:2) |
| trava (0:0) |
| zemlja (0:0) |
| tapet (0:0) |

 |

| Ishod | Rb. | Datum | Turnir | Podloga | Suigrač | Finalisti | Rezultat |
| --- | --- | --- | --- | --- | --- | --- | --- |
| poraz | 1. | 5. veljače 2012. | Hrvatska Zagreb Indoors, Hrvatska | tvrda (dvorana) | Hrvatska Mate Pavić | Kipar Marcos BaghdatisRusija Mihail Južnji | 2:6, 2:6 |
| poraz | 2. | 26. veljače 2012. | Sjedinjene Američke Države Memphis, SAD | tvrda (dvorana) | Brazil Marcelo Melo | Belorusija Max MirnyiKanada Daniel Nestor | 6:4, 5:7, (7:10) |

Izvori
------

1. ↑  „Ivan Dodig i Antonio Veić ipak izborili plasman u glavni ždrijeb Australiana!". Arhivirano iz originala na datum 2014-02-21. Pristupljeno 2012-06-19.

Spoljašnje veze
---------------

***Ivan Dodig*** na Wikimedijinoj ostavi

* Službena stranica ()
* Profil na stranici ATP-a
* Razgovor s Ivanom Dodigom, serijal *Oni pobjeđuju*, Al Jazeera Balkans, 12. 12. 2023. (YouTube)